Den 13. juni 1483 anklagede Richard 3. William Hastings, der havde spillet en central rolle i Richards magtovertagelse, for at være i ledtog med Woodville-familien og fik ham henrettet uden rettergang.{{sfn|Ross|1999|pp=83–85}} Ni dage senere overbeviste Richard Parlamentet om at erklære ægteskabet mellem Edvard 4. og Elizabeth Woodville for illegalt, hvorved deres børn blev illegitime, så de mistede deres tronkrav.{{sfn|Ross|1999|pp=88–91}} Richard var nu den næste i arvefølgen, og den den 26. juni blev han udråbt som Richard 3. og kronet den 6. juli i [[Westminister Abbey]].{{sfn|Ross|1999|p=93}} Timingen og den måde som Richard tog magten på vandt ham ingen popularitet, og rygter, der talte dårligt om den nye konge, spredtes rundt i England.{{sfn|Ross|1999|pp=94–95}} Efter de to prinser blev erklæret for bastarder, blev de anbragt i [[Tower of London]] og aldrig set offentligt igen.{{sfn|Ross|1999|pp=99–100}}
Historie Kriminalitet